Til fare for trafikken

Til sidst drejede vindmøllen rundt om sin egen akse, hvilket betød, at vingerne nogle gange rakte ud over Vildsundvej - hovedvejen på Mors.

- Det stopper ikke med at blæse lige foreløbig. Så man er nødt til at få den stoppet nu, fortæller chefen for hærhjemmeværnsdistrikt Midt- og Vestjylland, oberstløjtnant Per Nikolajsen.

Vindmøllen står nordvest for krydset Næssundvej og Vildsundvej, og en del af Næssundvej har derfor været spærret siden i aftes.

Alt afpærring er nu fjernet, og trafikken kan køre normalt igen.

Læs også : Nabo til løbsk vindmølle: Den har plaget os i årevis

Der er tale om en vindmølle af mærket DWP, type: 175 Kwh. Den er 30 meter høj, og så blev den sat op i 1986.

DR Nyheder har været i kontakt med ejeren af vindmøllen, men vedkommende har ikke ønsket at stille op til interview.

En lignende mølle blev fjernet samme sted i 2015 efter samme problem, som endte med, at toppen af vindmøllen blev revet løs og faldt ned. Ingen kom til skade dengang.